lflage/wiki-talks huggingface dataset:
Vita:Cimetidin

message: A szerkezeti rajzon két hiba is van. Az IUPAC-név szerint a cimetidin:
2-ciano-1-metil-3-(2-{[(5-metil-1H-imidazol-4-il)metil]szulfanil}etil)guanidin
Az ábrán ez van:
1-ciano-2-metil-3-(2-{[(4-metil-1H-imidazol-5-il)metil]szulfanil}etil)guanidin
Az 1-ciano-2-metil felcserélése bocsánatos bűn (tautomoerek, egymásba tudnak alakulni), csak zavaró az olvasó számára, hiszen a IUPAC-név eleve nehezen érthető. A 4-metil...5-il felcserélése viszont más szerkezet (izomer). ChemSpider szerint az utóbbiban az ábra a rossz, nem a IUPAC-név. (Az 1/2-re ők egy harmadik variációt közölnek.)
A képek állandó cseréje és Commons-ba másolása lehetetlenné teszi a hiba okának kiderítését, hiszen utólag nem lehet tudni, hogy egy adott pillanatban a kép huWiki-ből vagy Commonsból jött-e. Az meg lehetetlen állapot, hogy minden képcserénél figyelje az ember, jó-e az új. Merthogy a cserélő nem teszi. Gyim vita 2020. július 15., 22:45 (CEST)
replies: text: Szerintem az imidazolgyűrűben is fellép tautoméria, a proton vándorolhat a két nitrogénatom között, de azt nem tudom, itt melyik tautomer a stabilabb (a metilcsoport meg az oldallánc miatt nyilván nem ekvivalens a két N). Mindenesetre a Commonson van „jó” kép is, a https://commons.wikimedia.org/wiki/File:Cimetidine_Structural_Formula_V.1.svg, erre szerintem kicserélhető. Azt sajnos nem tudom, hogy miért ölnek egyesek időt és energiát abba, hogy már létező szerkezetetből újat csináljanak, olykor ráadásul hibásan. Szaszicska vita 2020. július 17., 21:11 (CEST)
thread_title:  Ábrahiba
Vita:Citadella nemzetközi InterCity

message: A 2019-es menetrendváltáskor még biztos hogy nem volt InterCity. Az archív menetrendet megnéztem most, és csak egy sima országos vonatnak van feltüntetve. Aztán jött a járvány és megszűntek a nemzetközi járatok, ekkor lett belőle Göcsej IC, hiszen csak Zalaegerszegig járt. Amikor újraindultak a járatok, akkor lett a Citadella is véglegesen IC. Kemenymate vita 2020. július 16., 23:03 (CEST)
replies: text: Köszi, megvan, az 1. számú módosításban lett IC. – balint36 utaspanasz 2020. július 16., 23:12 (CEST)
Találtam forrást, miszerint április 5-étől IC, igaz akkor még csak Zalaegerszegig járt a határzár miatt: https://www.mavcsoport.hu/sites/default/files/upload/page/1._sz._modositas_honlapra_03.25.pdf Ebben a módosítások között ezt írja: A 246 sz. vonatszáma: IC 246 Ebből lett nem sokkal később Göcsej IC és július 1-jétől újra Citadella IC, már végig Ljubljanáig. Kemenymate vita 2020. július 16., 23:09 (CEST)
thread_title:  Kérdés
Vita:Vlagyimir Alekszandrovics Uraszov

message: https://www.permgaspi.ru/db/fund/208295 http://www.fnperm.ru/урасов-владимир-александрович.aspx 𝕾𝖊𝖕𝖚𝖑𝖙𝖚𝖗𝖆𝕻'𝖘.𝖇𝖔𝖝 2020. július 18., 13:54 (CEST)
Magyarul még https://docplayer.hu/132837187-Nemeti-lajos-a-voros-forrest-gump.html – 𝕾𝖊𝖕𝖚𝖑𝖙𝖚𝖗𝖆𝕻'𝖘.𝖇𝖔𝖝 2020. július 18., 14:02 (CEST)
thread_title:  Orosz nyelvű életrajz
Vita:Hülyegyerekek sorozat

message: Kedves XXLVenom999! Megértem véleményedet, miszerint nem elég a forrás, amennyiben forrásokat jelölök meg, a wiki oldal szerintem abszolút helytálló. A sorozatnak több tízezres nézőtábora volt, az alkotó youtube csatornáját linkeltem. Nem hiszem, hogy törölni kéne a wiki oldalt. 
 A Wikipédia:Törlésre javasolt lapok/Hülyegyerekek sorozat oldalon mondhatod el érvedet a maradás mellett. Kérlek, tartsd figyelemmel, hogy nem az számít, hogy mekkora a nézőtábor, hanem, hogy megfelel a Wikipédia nevezetességi útmutatójának. – balint36 utaspanasz 2020. július 19., 00:18 (CEST)

thread_title:  A törlési megbeszélés eredménye (2020. július)
Vita:Strand

message: A strand eredetileg földrajzi fogalom, felszínforma. A strandok általában alkalmasak fürdésre, ezért a fürdőhelyeket is strandnak nevezik, de ezen túl a kettő, két teljesen más fogalom, ezért vagy a Palatinusról és társairól, vagy földrajzi értelemben vett strandról kellene írni. A fogalmak ilyen keverése nevetséges. – 𝕾𝖊𝖕𝖚𝖑𝖙𝖚𝖗𝖆𝕻'𝖘.𝖇𝖔𝖝 2020. július 19., 09:15 (CEST)
thread_title:  Szezon a fazonnal
Vita:Franz von Werner

message: „...majd török katonai szolgálatba lépett, azután a török külügyminisztériumban foglalt el hivatalt. 1864-ben temesvári konzul, 1873-ban velencei, 1874-ben drezdai főkonzul, 1877-ben meghatalmazott nagykövet.” 'Kategória:Az Osztrák-Magyar Monarchia követei és nagykövetei külföldön' – Nem Törökország követe volt akkor inkább?– Holdkóros vita 2020. július 19., 20:45 (CEST)
A krími háború idején török szolgálatba állt, felvette az iszlám hitet és ezután török szolgálatban is maradt.  A  Murad Efendi  nem az ál-, hanem a felvett, így valódi neve is. 𝕾𝖊𝖕𝖚𝖑𝖙𝖚𝖗𝖆𝕻'𝖘.𝖇𝖔𝖝 2020. július 19., 20:53 (CEST)
Horvát nyelvű életrajz ittː http://deutsche-gemeinschaft.eu/wp-content/uploads/2013/10/Jahrbuch-2004.pdf 43. o. Franz von Werner - turski diplomat i pisac na njemaèkom jeziku (Franz von Werner – török diplomata és nemet nyelvű író) 𝕾𝖊𝖕𝖚𝖑𝖙𝖚𝖗𝖆𝕻'𝖘.𝖇𝖔𝖝 2020. július 19., 21:14 (CEST)
replies: text: Hozzáadtam még egy kategóriát. De lehet, hogy 'Törökország' csak a modern, 1923 utáni országot jelenti, az Oszmán Birodalmat nem.– Holdkóros vita 2020. július 19., 21:18 (CEST)
replies: text: :Nem volt az Osztrák–Magyar Monarchia követe sem. Az életrajz szerint az apja zágrábi német, az anyja bécsi volt. Ennyire volt osztrák. 𝕾𝖊𝖕𝖚𝖑𝖙𝖚𝖗𝖆𝕻'𝖘.𝖇𝖔𝖝 2020. július 19., 21:27 (CEST)
replies: text: ::Osztrák–Magyar Monarchia sem volt 1867 előtt. Az osztrák katonai szolgálat után jött a török. Amikor véget ért a hkrímiáború, akkor volt húszéves – és utána a török diplomáciai szolgálat.– Holdkóros vita 2020. július 19., 21:36 (CEST)
replies: text: :::Így van. Egyébként Bukarestben és Palermóban is volt. http://www.most.ba/02122/083.htm ez egy bosnyák oldal az életével. Murad Efendi Mostarban 1858-ban Azt írjaː nem biztonságos. – 𝕾𝖊𝖕𝖚𝖑𝖙𝖚𝖗𝖆𝕻'𝖘.𝖇𝖔𝖝 2020. július 19., 22:04 (CEST)
thread_title: Török követ
Vita:Szent Mangin Leó-Ignác

message: A bevezetőben és az infoboxban két különböző dátum szerepel. – Hkoala  2020. július 20., 06:02 (CEST)
replies: text: Forrásoltam a helyes halálozási dátumot, a sablont levettem. Tulipanos vita 2023. július 11., 09:05 (CEST)
thread_title:  Lektorálandó: mikor hunyt el?
Sablonvita:Kezdőlap kiemelt cikkei/2020-41-1

message: Az október 4. és 10. közötti World Space Week/világűr világhete alkalmából és keretében a Világűr cikkajánlóját jelölöm a 41. hét eleje (október 5.  – október 8.) helyre. – *feridiák vita 2020. július 20., 07:46 (CEST)

message: 2020. július 20-án kapott jelölést a Világűr cikkajánlója, és ez a tartalom van fenn a világűr világhetében hétfőtől csütörtökön délig a „Kiemelt cikk” rovatban a Kezdőlapon. De idén ugyancsak október 5-én kezdődött és október 12-ig tart a Nobel-díjat nyertek kihirdetése. Utána következnek az októberi hónap további vitakérdései ezen a  vitalapon, és további vitalapokon párhuzamosan. – *feridiák vita 2020. október 8., 11:07 (CEST)
thread_title:  „[[A világűr hete]]”/„[[:en:World Space Week|World Space Week]]” és a Nobel-díjas októberi hónap
Vita:Azázél

message: Valami gond van az ógörög szöveggel a kecskebak kifejezéssel kapcsolatosan. Jó hogy lehet ilyen-olyan ragozott forma, de ez túl sok ahhoz a pár említéshez. Ezek egy része elírás lehet: pl. ez az apodiopompaiosz is gyanús. ZorróAszter vita 2020. július 20., 13:42 (CEST)
thread_title:  Kecskebak a Septuagintában görögül
Vita:Anderson-táblahegy

message: Nem fennsík, hanem táblahegy.  Meza (spanyol: asztal) Száraz és félig száraz területek jellemző tanúhegye. Olyan lapos tetejű, különálló hegy, amelyet meredek lejtők határolnak. Főleg vízszintes rétegződésű kőzetekből épül fel úgy, hogy a keményebb kőzet mintegy sapkaként védi az alatta lévő puhább kőzeteket az eróziótól. http://tamop412a.ttk.pte.hu/files/foldrajz1/www/ch02.html – 𝕾𝖊𝖕𝖚𝖑𝖙𝖚𝖗𝖆𝕻'𝖘.𝖇𝖔𝖝 2020. július 20., 17:05 (CEST)
A szócikk szövegéből már kivettem ezt az angol szót (mesa), csak utána olvastam a vitalapot. – Vépi vita 2020. július 21., 06:50 (CEST)
Helyesen Anderson-táblahegy lehet. Mivel ahol olvastam ezekről a „mezákról”, megkülönböztetik a fennsíktól. Ezt rábízom a nálam hozzáértőbbekre. – 𝕾𝖊𝖕𝖚𝖑𝖙𝖚𝖗𝖆𝕻'𝖘.𝖇𝖔𝖝 2020. július 21., 07:02 (CEST)
Köszönöm mindenki segítségét. Ezt találtam, ez alapján és a fentebbi megbeszélés alapján átmozgatom. Ksanyi vita 2020. július 21., 12:08 (CEST)
thread_title:  Mesa
Vita:Páduai Szent Antal-templom (Ecser)

message: Nem akarok belenyúlni az építés alatt álló lapba, de az LMI-kód paraméter csak romániai műemlékekre vonatkozik. – Hkoala  2020. július 21., 08:35 (CEST)

message: A tények, tények. Nem lehet sem a neveken, sem a dátum, a méret- és formamegadásokon, leírásokon változtatni. A két, nagy százalékban a cikkben közölt adatokat is közlő, azzal megegyező forrás egymást is ismétli, ezért van a nagy százalék. Üdv,– Bizottmány vita 2020. november 8., 02:40 (CET)
thread_title:  Másolás
Vita:Université Paris Cité

message: Szia. Furcsa, hogy törölni akarom ezt az általam írt cikket. Ne habozzon javítani.– 2A01:CB00:B51:3E00:601A:7AE1:7F97:4177 (vita) 2020. július 21., 14:50 (CEST)

message: Az [angol Wiki szócikke https://en.wikipedia.org/wiki/University_of_Paris]  másik Université de Paris is ismer, nemcsak tavalyi alapításút...--Linkoman vita 2020. július 21., 15:07 (CEST)
thread_title:  Egyértelműsítésre lenne szükség
Vita:Véglap

message: A cikk csak két mondatból áll, de mindkettő értelmetlen google translate katyvasz. - Assaiki vita 2020. július 22., 01:36 (CEST)
replies: text: Ha horrorkatyvasz, akkor miért nem kuka? OsvátA vita 2020. november 17., 07:30 (CET)
thread_title:  Horror sablon
Vita:Karcinogének

message: A cikk véleményem szerint nem felel meg a wikipédia minőségi követelményének, egyáltalán nem olvasóbarát, és struktúráját tekintve is átdolgozásra szorul. A szöveg úgy csap át vázlatos, vagy máskor felsorolásszerű részekbe, hogy közben nincs meg az enciklopédiákban elvárt összefoglaló stílus. Sok helyen nincs kohézió a mondatok között, vagy csak odavetett, levegőben lógó félmondatok szerepelnek. Ezerfelé csapong a cikk, mindenbe belekap, de az olvasó számára mégsem derülnek ki lényegi dolgok. És ami a legrosszabb, hogy ezt az információkavalkádot szinte lehetetlen szabályozni, átírni, helyesebb irányba terelni, mert olyan mennyiségű idő- és energiabefektetést igényelne, amivel már egy jobb cikket lehetne írni a nulláról kezdve.
Csak egy példa a sok közül, ezzel a mondattal kezdődik az egyik szakasz: "Az ionizáló sugárzás, UV-sugárzás, azbeszt vagy hasonló dim. üveg (tüdő), idegentest, műanyaglap – patkány." - Assaiki vita 2020. július 22., 16:22 (CEST)
thread_title:  Lektor sablon
Vita:Preterizmus

message: Egy WP cikkben max. csak 10 % idézet lehet, de itt jelenleg jóval több van. Bibliai, Flavius stb. szövegekkel van telezsúfolva a lap és ami mellette megfogalmazás van, annak is nagy része nem enciklopédikus. Forrásmegjelölések, lábjegyzetek is kellenek. Arról nem is beszélve, hogy a Világvége csapda könyvből átvett másolmányok után a jogsértő felé közelít a lap. – M. V. ✉  2020. július 22., 20:11 (CEST)
Szia Vencel! Köszi a figyelmeztetést. Igyekeztem átdolgozni, forrásokkal jobban kiegészíteni, hogy minden visszakereshető legyen. Azzal viszont nem tudok mit kezdeni, hogy a "Világvége csapda könyvből átvett másolmányok" vannak a szövegben. Sehol nincs benne másolmány. Tény, hogy sokszor hivatkozom a könyvre, mert Gombor Gábor, akivel egyébként hosszas levelezést is folytattam évekkel ezelőtt, szóval ő írt egyedül részletekbe menően, s egyben átfogóan a preterizmus tanításairól. Nem enciklopédikus a szócikk? Mit értesz ezalatt?
szerkesztővita:zotim 2020. július 28. 13:43
Szia. Eddig fennakadt a szűrőn, de most már a törlések után nem annyira másolmány. Ezzel már nincs gond.
Az ilyen megszövegezések viszont nem egy semleges, világi lexikonba valók: 
replies: text: A preterizmus felhívja a figyelmet arra a tényre, hogy..

text: A preterizmus ugyanakkor rámutat arra, hogy Jézus szavai..

text: A preterista teológia ugyanakkor rámutat arra is, hogy hogy ami Máténál "pusztító utálatosság"...    stb.
a fogalmazás miatt a cikk mintha kissé elfogult lenne. 
A WP-nak nem célja hogy bármilyen értelmezési irányzatot támogasson, itt a semleges megfogalmazás a fő cél, amely egyik értelmezést sem állítja a többi fölé. Ebből a cikkből viszont ennek az ellentettje érződik ki. üdv. – M. V. ✉  2020. augusztus 4., 13:14 (CEST)
thread_title:  Átdolgozandó
Vita:Pálos monostor (Sajólád)

message: Az biztos, hogy névelő nem kell. Lehetne Sajóládi pálos monostor vagy a szokványosabb Pálos monostor (Sajólád). És tisztázni kellene, hogy monostor vagy kolostor, a cikkben keveredik, és az egyik forrás címében kolostor. – Vépi vita 2020. július 22., 21:19 (CEST)
Esetleg épületegyüttes, mert a templomot is emíti, ami szintén a komplexum része. Hübele vita 2020. július 22., 21:38 (CEST)
Átneveztem, így szerintem is jobb lett, csak az infoboxot nem tudom hozzáigazítani. Zsuzsakossuth vita 2020. július 25., 17:00 (CEST)
thread_title:  A címről
Vita:Kúria (bíróság)

message: Ez a szócikk, részben a  történeti rész, részben az aktuális adatok,  átdolgozásra szorulnak.
* Már az is jellemző, hogy fejrészből még az sem derül ki egyértelműen, hogy a mai Kúria melyik nevű felsőbíróság névváltoztatásával jött létre. 
* A  "Legfelsőbb Bíróság"ról nincs szócikkünk egyáltalán, a Magyar Királyi Kúria viszont rendelkezik külön szócikkel. Ezzel szemben a Legfelsőbb Bíróságról csak néhány szó van, és az elnökök névsora. 63 évig (ebből 6 éven át Fidesz-kormányok időszakában!) a Kúria elődjét Legfelsőbb Bíróságnak hívták, és nem Kúriának.
* A Wikipédia szócikkei nem kívánják tükrözni a szócikk alanyául szolgáló szervezetek, a jelen esetben a Kúria, honlapját.
* Végül: a magyarországi bírósági rendszer egészével foglalkozó szócikket is összehangba érdemes hozni ezzel a cikkel.--Linkoman vita 2020. július 23., 19:32 (CEST)
replies: text: Kiszedtem az eljárási részt, mert full kopipészt, semmi szükség arra, hogy a kúria honlapja legyen tükrözve, plusz valószínűleg szerzői jogokat is sért, a holnap szövege nem hiszem, hogy állami dokumentumnak minősül, de még ha közkincs lenne, akkor sincs szükség rá, hogy egy az egyben átvegyük a kúria honlapjának tartalmát egy monstrum szócikkbe. Xia  Üzenő  2020. augusztus 2., 16:24 (CEST)

message: A Legfelsőbb Bíróságről jelenleg külön szócikk nincs. A 63 éven át ilyen néven működött felsőbíróságról ebbe a szócikkbe csak néhány szó került be + átmásolta valaki a Magyarország bíróságai szócikkben szereplő elnöklistát. 
A Legfelsőbb Bíróság teljes neve változott a rendszerváltás előttihez képest. Új egyértelműsítő lap készült.--Linkoman vita 2020. július 23., 21:35 (CEST)
thread_title:  Legfelsőbb Bíróság, új egyértelműsítő lap
Vita:Via Nova Ifjúsági Csoport

message: A szócikk nem semleges, teljesen elfogult és szubjektív a szövege, és nincsenek független források. Xia  Üzenő  2020. július 23., 21:59 (CEST)

message: Törlési megbeszélés eredményeképpen törölve. Gg. AnyÜzenet 2021. február 18., 09:36 (CET)
thread_title:  Törlési megbeszélés eredménye
Vita:Lippa ostroma (1551)

message: A cikket olvasva, nem Lippa ostromáról szól (a törökök simán bevonultak a védők nélküli várba), hanem Lippa el- és visszafoglalásáról, valamint a varjasi ütközetről. – Hkoala  2020. augusztus 16., 15:13 (CEST)
thread_title:  Cím és fejezetek
Vita:Békekölcsön

message: * „A békekölcsönért nem kamat járt” – Mindenki szabadon választhatott nyeremény és kamatozó kölcsönkötvények között.
* „(Volt, de kevés, kamatozó kötvény is.)” – A kötvények lehettek kamatozó vagy nyereménykötvények, a harmadik békekölcsönt és az azt követőeket már csak ez utóbbi típusban bocsátották ki.
* „sorsoláson húzták ki a nyerteseket, akik kisebb vagy nagyobb nyereményben részesültek, esetleg a kötvény névértékét kapták csak vissza.” – A nyereménykötvények félévente tartott nyereménysorsoláson vettek részt, ahol 200 forinttól 100 ezer forintig terjedő nyereményeket húztak ki.
* „Viszont ’56 után nem volt új békekölcsön-jegyzés; bizonyos értelemben ehelyett vezették be az azóta népszerűvé vált lottójátékot.” – Akkor most ez is (2020-ban) „bújtatott adóként működött, célja az ún. [...] tőkefelhalmozás volt, hogy legyen az államnak pénze az ...” ? – Jávori István Itt a vita 2020. július 25., 11:07 (CEST)
thread_title:  Vitatott állítások
Vita:Abugida

message: a wiki nem engedi átírni a hivatkozást, hogy a szöveg ne a nyelvre vonatkozzon. Balabenc vita 2023. február 15., 14:23 (CET)
replies: text: @Balabenc Ilyet nem tud a wiki csinálni. Át van írva, lao írásra, gudzsaráti írásra stb.  és csak te szerkesztetted. . Ogodej  vitalap 2023. február 15., 14:28 (CET)
replies: text: :Ezekben az esetekben meg tudtam jelölni a még nem létező kategóriát, az indiai abugida rendszerek esetében is külön szócikket írtak a nyelvről, és a nyelv leírására használt írásrendszerről.  Balabenc vita 2023. február 15., 14:32 (CET)
thread_title:  Khmer írás
Vita:3115-ös mellékút (Magyarország)

message: A Tápióbicske-Albertirsa közti, közforgalomból kivett szakasz járhatóságáról 80.99.255.37 IP című anon szerkesztőtől kaptuk az alábbi észrevételt (a szócikk szövegéből áthozva).
„Száraz időben teljesen jól járható. Több szakaszon még a valamikori aszfalt is megvan. Száraz időben 40-50 kmeres sebességgel mentem már rajta sima elsőkerék hajtású autóval (opel Vectra). Nyilván nem 90-100-as tempóra kell gondolni. Ha fel lenne újítva sokan használnák. Motorral, biciklivel így is sokan közlekednek rajta.”
Solymári vita 2020. július 25., 22:39 (CEST)
thread_title:  Észrevétel az út járhatóságáról
Vita:Bűnös lelkek (televíziós műsor)

message: Lásd itt: Wikipédia:Törlésre javasolt lapok/Bűnös lelkek (televíziós műsor) – Crimeavita 2020. július 27., 08:19 (CEST)
thread_title:  A törlési megbeszélés eredménye (2020. július)
Vita:Visszaélés a nemzetközi jog által védett jelvénnyel vagy jelzéssel

message: "Visszaélés a Vöröskereszttel és Visszaélés a nemzetközi jog által védett jelvénnyel vagy jelzéssel"
Kedves Linkoman!
Ez a Visszaélés a Vöröskereszttel illetve a Visszaélés a nemzetközi jog által védett jelvénnyel vagy jelzéssel ez ugyebár eredetileg egy vicc: a TASSZ gúnyolódása az önkényuralmi jelképeket tiltó törvénnyel kapcsolatosan. Nem értem, mit keres egy wikipédia szócikkben?
Üdv: ZorróAszter vita 2020. július 27., 00:20 (CEST)
Nem vicc, így hívják a büntetőjogi tényállást a Btk-ban (157. §) Cassandro  Ħelyi vita 2020. július 27., 01:04 (CEST)
Bocs, de neked nem gyanús ez: "Ez azt jelenti, hogy annak kétségbe vonása önmagában, hogy a második világháborúban történt-e visszaélés vöröskereszttel, már elköveti a bűncselekményt." Mégpedig öt év börtönnel fenyegetett bűncselekmény. Jó hogy hazánk, Magyarország a hülyék országa, de ez azért nem túlzás? ZorróAszter vita 2020. július 27., 06:32 (CEST)
 -- Cassando +1.
# a Büntető Törvénykönyv különös részében foglalt bűncselekmény neve eredetileg Visszaélés a Vöröskereszttel volt, a hatályos Büntető Törvénykönyv változtatta meg ezt az elenevezést Visszaélés a nemzetközi jog által védett jelvénnyel vagy jelzéssel szövegre. A bűncselekmény ugyanis nemcsak a Vöröskereszttel való visszaélést rendeli büntetni.
# az álalad kifogásolt szöveg a TASZ (egy sz...)  2010-es véleményéből való. Egy véleménynek pedig - elvileg - lehet keresnivalója egy cikkben, akár egyetértünk vele, akár nem. --Linkoman vita 2020. július 27., 09:51 (CEST)
Kedves Linkoman!
Nem találom azt a passzust, amely szerint "Ez azt jelenti, hogy annak kétségbe vonása önmagában, hogy a második világháborúban történt-e visszaélés vöröskereszttel, már elköveti a bűncselekményt." Ez nincs benne a BTK-ban. Nem is lehet, mert ez a TASZ gúnyolódása. Nyilván a TASZ nem értett egyet hogy holokauszt tagadásért vagy akár Kádár bűneinek tagadása miatt börtönbe lehet juttatni valakit, és ennek ilyen gúnyos formában a vöröskereszttel adott hangot. De így az olvasó, aki nem számít arra, hogy tréfás, gúnyos dolgok lehetnek egy wikipédia cikkben, azt hiheti, hogy ez tényleg így van. Holott kvázi vicc. ZorróAszter vita 2020. július 27., 11:11 (CEST)
replies: text: Kedves Zorróaszter!  A kifogásolt szöveg nem tartozik a cikk lényegéhez, töröltem. Szép napot!--Linkoman vita 2020. július 27., 11:27 (CEST)
OK. Köszi. Üdv: ZorróAszter vita 2020. július 27., 13:31 (CEST)
thread_title:  Átmásolva vitalapomról
Vita:Brogyán

message: A cikk szerint: "Ebben az időszakban az osztrák és orosz kulturális élet számos jeles képviselője, köztük Puskin volt a kastély vendége." Lejjebb pedig: "Alekszandr Szergejevics Puskin, a nagy orosz költő többször megfordult a kastély falai között feleségével, aki húga volt a kastély úrnőjének." 
Sajnos, ez tévedés, aminek forrása - bár nincs feltüntetve -, feltehetően ez a szlovákiai angol nyelvű szöveg: BRODZANY MANOR HOUSE. Az angol szövegben már ez is tévedés: After the death of his first wife he married sister of famous Russian writer A.S. Pushkin, Alexandria Nikolajevna Goncar. Alekszandra Nyikolajevna Goncsar ugyanis nem Puskin nőtestvére, hanem Puskin feleségének nőtestvére  volt. Őt vette feleségül Friesenhof, mégpedig jóval Brogyán 1844-es vásárlása után. Puskint viszont 1837-ben ölték meg párbajban. Brogyánban tehát nem ő "fordult meg többször", hanem az özvegye, amikor meglátogatta ott élő húgát. Ezért alapították ott a Puskin-múzeumot. Ennek megfelelően javítom a cikket. – Vadaro vita 2020. július 27., 17:26 (CEST)
thread_title:  Puskin Brogyánban?
Vita:Híres dombóváriak listája

thread_title:  A törlési megbeszélés eredménye (2020. július) 

message: A fentebbi szakaszban olvasható TMB-n előkerültek szerint a lista jellegét a többi ilyenéhez kellene igazítani: „(név – szül/hal éve – foglalkozás, semmi több)”, ahogy Regasterios írta. – Crimeavita 2020. július 28., 08:26 (CEST)
* Ahogy az idő engedi elvégzem az "igazításokat". - Gnagyrobi vita 2020. július 28., 20:55 (CEST)
thread_title:  Lektor sablon indoklása
Vita:Pélmonostor vasútállomás

message: *8110: Pécs 5:14 - Pélmonostor 6:36
*8122: Pécs 9:14 - Pélmonostor 10:33
*8124: Pécs 13:14 - Pélmonostor 14:33
*8136: Pécs 17:14 - Pélmonostor 18:33
*8127: Pélmonostor 7:14 - Pécs 8:44
*8125: Pélmonostor 11:14 - Pécs 12:44
*8123: Pélmonostor 15:14 - Pécs 16:44
*8121: Pélmonostor 19:14 - Pécs 20:44
https://www.mavcsoport.hu/mav-start/nemzetkozi-utazas/eszek  Szajci pošta 2020. július 29., 08:51 (CEST)
thread_title: Nemzetközi vonatok
Vita:Solymos Roland

message: Kétes. Lásd utoló szerkesztői összefoglalómat.--Linkoman vita 2020. július 31., 11:57 (CEST)
thread_title:  Nevezetesség? 

message: Lásd itt: Wikipédia:Törlésre javasolt lapok/Solymos Roland – Crimeavita 2020. augusztus 6., 09:11 (CEST)
thread_title:  A törlési megbeszélés eredménye (2020. augusztus)
Vita:Sigue Sigue Sputnik

message: A forrás nélküli információ, miszerint valalmiféle orosz utcai zenekarra vezethető vissza a néven a Sputnik szó használata, egyedül a német nyelvű Wikipédia-cikkben szerepel, de ott sincs forrásolva. 
A többi nyelveken a cikkek ezt nem tartalmazzák. Egyedül a portugál oldalon van eredet-etimológiai megjegyzés: az 1957-ben fellőtt első szovjet műhold nevére való utalásként. Ezerszámra hozhatunk forrást arra, hogy az egész világ ezt az orosz szót (jelentése valóban útitárs) innen ismerte meg. 1982-ben még nem röhögtek a szovjet technikán, mint a manapság sokan, tehát nem zárható ki, hogy az együttes a műholdra akartt utalni.  (Persze, önmagában ez még nem is bizonyítja ezt...)
Az obskurus "utcai együttes" pedig még annyira sem maradt fenn, hogy az orosz nyelvű Wikipédia Szputnyik egyértelműsítő lapján szerepelne!
Javasolom, inkább töröljük ezt az urban legend-et, forrás hiányában...--Linkoman vita 2021. május 11., 15:55 (CEST)
thread_title:  Honnan ered az együttes nevében a Sputnik szó?